забавни моменти за Професии
Трима души се явили на интервю за главен счетоводител.
Влязъл първия кандидат.
Шефът на фирмата го попитал:
- Колко прави две плюс две?
Оня се опулил:
- Това - някаква шега ли е? И децата знаят, че резултатът е четири!
Босът се намусил:
- Съжалявам! Не сте подходящ!
Явил се втория кандидат. И на него бил зададен въпроса:
- Колко прави две плюс две?
Той се усмихнал:
- Разбирам! Задавате ми привидно лесен въпрос. Но в тази професия - нищо не се разбира от само себе си! Ето, отварям лаптопа. Влизам в най-модерната счетоводна програма. Задавам търсене. И резултатът със сигурност е четири!
- Съжалявам! Не сте подходящ!
Накрая се явил и последния кандидат:
- Колко прави две плюс две?
Оня вдигнал предупредително ръка:
- Един момент! Първо заключете вратата! Затворете прозореца! Спуснете щорите! Загасете лампата! Пуснете силно радиото!
Когато всичко това било изпълнено, кандидатът казал заговорнически:
- А, сега - само между нас да си остане! Колко трябва да се получи?
Шефът на фирмата грейнал от радост:
- Ето, такъв счетоводител ми трябва! Честито, господине! Назначен сте!